Eddie Cochran

Edward Raymond «Eddie» Cochran (født 2. oktober 1938 i Albert Lea i Minnesota, død 17. april 1960 i Bath i England) var en amerikansk rockabilly-musiker. Han er mest kjent for «Summertime Blues», men sto også bak sanger som «My Way», «Nervous Breakdown», «C'mon Everybody» og «Somethin' Else».

På tross av sin korte karriere, har Cochran hatt en stor betydning for rockemusikk siden. Han var en inspirasjonskilde både for beat- og mod-bevegelsene på 1960-tallet og punk-bevegelsen i 1970-årene. Sangene hans har senere blitt spilt av blant andre The Who, The Beach Boys, Sid Vicious, The White Stripes og Paul McCartney. 

Han døde i en trafikkulykke i England, der både forloveden Sharon Sheely og sangeren Gene Vincent overlevde. Han rakk å gi ut tre album før han døde, og en rekke tidligere uutgitte opptak har også kommet siden.

I 1987 ble han innvotert i Rock and Roll Hall of Fame.

 Referanser 

 Eksterne lenker 




Kategori:Sangere fra USA
Kategori:Gitarister fra USA
Kategori:Låtskrivere fra USA
Kategori:Personer fra Freeborn County i Minnesota
Kategori:Personer fra Bell Gardens
Kategori:Medlemmer av Rock and Roll Hall of Fame